करमना नदी

करमना नदी (Karamana River) भारत के केरल राज्य के तिरुवनन्तपुरम ज़िले में बहने वाली एक नदी है। तिरुवनन्तपुरम नगर इसके किनारे बसा हुआ है। यह नदी पश्चिमी घाट के दक्षिणी अन्त में अगस्त्यर्कूडम से आरम्भ होती है। फिर यह 66 किमी पश्चिम दिशा में बहती हुई कोवलम के निकट पानतूरा में अरब सागर में विलय हो जाती है। नदी का नाम तिरुवनन्तपुरम के करमना नामक उपनगर पर पड़ा है जिसमें से यह गुज़रती है। करमना नदी पर पेप्पारा बाँध बना हुआ है, जिसके जलाश्य से तिरुवनन्तपुरम और उसके पड़ोसी क्षेत्रों को पेयजल प्रदान करा जाता है।

इन्हें भी देखें 
 अगस्त्यर्कूडम
 पेप्पारा बाँध
 तिरुवनन्तपुरम

सन्दर्भ 

केरल की नदियाँ
तिरुवनन्तपुरम ज़िले का भूगोल